CELEX: 62018TN0721
Language: lv
Date: 2018-12-07 00:00:00
Title: Lieta T-721/18: Prasība, kas celta 2018. gada 7. decembrī – Apostolopoulou un Apostolopoulou- Chrysanthaki/Komisija

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/27
            
         
      Prasība, kas celta 2018. gada 7. decembrī – Apostolopoulou un Apostolopoulou- Chrysanthaki/Komisija
      (Lieta T-721/18)
      (2019/C 54/41)
      Tiesvedības valoda – grieķu
      
         Lietas dalībnieki
      
      
         Prasītājas: Zoi Apostolopoulou (Atēnas, Grieķija) un Anastasia Apostolopoulou- Chrysanthaki (Atēnas, Grieķija) (pārstāvis: D. Gkouskos, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  apmierināt viņu prasību un piespriest atbildētājām – solidāri un individuāli – samaksāt katrai prasītājai kopējo summu 500 000 EUR apmērā, kā tas ir izsmeļoši paskaidrots viņu prasības pieteikumā;
               
            
                  —
               
               
                  noteikt atbildētājām nākotnē atturēties no jebkādiem prasītāju personīgo tiesību pārkāpumiem;
               
            
                  —
               
               
                  piespriest pirmajai atbildētājai atjaunot prasītāju cieņu un reputāciju, sniedzot paziņojumu lietā, kas pašreiz tiek izskatīta otrajā instancē Efeteio Athinon (Atēnu apelācijas tiesa), kurā prasītājas 2017. gada 11. septembrī iesniedza iebildumu rakstu ar vispārējā reģistra Nr. 572461/2017 un speciālā reģistra Nr. 1898/2017, kuras ietvaros pirmā atbildētāja ir sniegusi neprecīzus un aizvainojošus paziņojumus attiecībā pret prasītājām;
               
            
                  —
               
               
                  piespriest atbildētājām atlīdzināt visus tiesāšanās izdevumus.
               
            
         Pamati un galvenie argumenti
      
      Šī prasība tika iesniegta pret Eiropas Komisiju un Eiropas Savienību. Ņemot vērā, ka pēdējo minēto Tiesā vienmēr pārstāv iestāde, kurai tiek piedēvēts apstrīdētais akts vai rīcība, Komisija līdz ar to ir uzskatām par vienīgo atbildētāju šajā prasībā.
      Prasības pamatojumam prasītājas izvirza četrus pamatus.
      
                  1.
               
               
                  Pirmais pamats ir par prasītāju cieņas un tiesību uz privātumu pārkāpumu, Komisijai sniedzot nomelnojošus paziņojumus Monomeles Protodikeio Athinon (Atēnu pirmās instances tiesa viena tiesneša sastāvā), un par labas pārvaldības principa pārkāpumu, lai veiktu piespiedu izpildi attiecībā pret prasītājām.
               
            
                  2.
               
               
                  Otrais pamats ir par tiesiskuma, labticības un tiesiskās paļāvības principa pārkāpumu, Komisijai apgalvojot, ka prasītājas kā sabiedrības dalībnieces ir juridiski atbildīgas un ka sabiedrībai neesot juridiskās personības, lai gan tā bija daudzu līgumu slēdzēja, un, neskatoties uz to, ka saskaņā ar Grieķijas tiesībām un sabiedrības statūtiem prasītājas nav personiski atbildīgas par uzņēmuma saistībām.
               
            
                  3.
               
               
                  Trešais pamats ir par [tiesību uz] efektīvu tiesību aizsardzību un taisnīgu tiesu pārkāpumu, jo prasītājas neesot bijušas dalībnieces procesos, kuros attiecībā pret tām ir izdoti izpildu dokumenti.
               
            
                  4.
               
               
                  Ceturtais pamats ir par ļaunprātīgu un prettiesisku izpildu procesa paātrināšanu attiecībā uz prasītājām.